
			                          RAPORT de SPECIALITATE, 
privind aprobarea  dobândirii de către Municipiul Timişoara, a terenului ce face obiectul renunţării la dreptul de proprietate de către Meszaros Elisaveta
	 
	 Având în vedere Referatul de aprobare a proiectului de hotărâre nr.SC2021- 3669 din 10.02.2021, al Primarului Municipiului Timișoara și Proiectul de hotărâre, privind aprobarea dobândirii de către Municipiul Timişoara, a terenului ce face obiectul renunțării la dreptul de proprietate de către Meszaros Elisaveta, facem următoarele precizări:
	Prin adresa nr.CT2021-272 din 25.01.2021, înregistrată la Primăria Municipiului Timişoara, de către Meszaros Elisaveta, ne înştiinţează că, renunţă la dreptul de proprietate asupra imobilului-teren situat în Timișoara str. Chișodei nr.45-47, înscris în C.F. nr.452340-Timişoara, în suprafaţă de 946 m.p.,  reprezentând teren intravilan pentru drum și zone verzi; 
Prin “Declarația”, de renunțare la dreptul de proprietate, autentificată sub nr.67 din 22.01.2021, la Societatea Profesională Notarială ”Vraști - Albu”, de către Notar Public, Albu Adrian Caius, prin care, proprietarul tabular al imobilului-teren menţionat mai sus, declară că, renunţă la dreptul de proprietate asupra acestuia, în favoarea municipiului Timișoara;
În conformitate cu prevederile art.889 din Codul Civil, ”proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare.”
	În conformitate cu prevederile art.562, alin.2 din Codul Civil, în Cartea Funciară nr.452340-Timişoara, a fost notată declarația de renunțare.   
	În baza art.553, alin.2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, se dobândesc, fără înscriere în cartea funciară, de comună, oraş sau municipiu, după caz, şi intră în domeniul privat al acestora prin hotărârea consiliului local”. 
Având în vedere cele menţionate mai sus şi faptul că, din înscrisul în cartea funciară, rezultă că, destinaţia imobilului-teren este  “teren intravilan pentru drum și zone verzi”, în temeiul art.286, alin.4 şi a pct.I din Anexa nr.4, din OUG nr.57 din 03.07.2019 - privind Codul administrativ, înaintăm spre dezbaterea și aprobarea Consiliului Local al Municipiului Timişoara, proiectul de hotărâre, privind dobândirea de către Municipiul Timişoara, în domeniul privat, a imobilului-teren situat în Timișoara str. Chișodei nr.45-47, înscris în C.F. nr.452340-Timișoara, în suprafață de 946 m.p. şi totodată, trecerea terenului respectiv, din domeniul privat al municipiului, în domeniul public al Municipiului Timişoara, cu destinaţia de ”teren intravilan pentru drum și zone verzi”.

                    DIRECTOR,				                                      CONSILIER,
        Mihai Boncea					                          Ilie Dumbravă

